
	SPRENDIMAS

	DĖL PATALPŲ PERDAVIMO PANAUDOS PAGRINDAIS ERŽVILKO KULTŪROS CENTRUI

	

	2026 m. birželio 10 d. Nr. TSP-244

	Jurbarkas



Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir 14 straipsnio 1 dalies 1 punktu, Jurbarko  rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Jurbarko rajono savivaldybės tarybos 2014 m. lapkričio 27 d. sprendimu Nr.  T2- 338 „Dėl Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos“, 9.1, 16.1 papunkčiais bei atsižvelgdama į Eržvilko kultūros centro 2026 m. gegužės 27 d. raštą Nr. S-24 „Dėl patalpų perdavimo“ ir  Jurbarko rajono savivaldybės viešosios bibliotekos 2026 m. gegužės 15 d. raštą Nr. G-31 „Dėl patalpų kultūros centrui perdavimo panaudos pagrindais“, Jurbarko rajono savivaldybės taryba n u s p r e n d ž i a:
1. Perduoti Eržvilko kultūros centrui panaudos pagrindais Jurbarko rajono savivaldybei nuosavybės teise priklausančias, Jurbarko rajono savivaldybės viešosios bibliotekos patikėjimo teise valdomas 165,62 kv. m ploto negyvenamąsias patalpas, esančias adresu: Žiedo g. 5, Kartupių k., Jurbarko r. sav. (pastate – kultūros centre, unikalus Nr. 9498-3004-4014, pastate, pažymėtame 1C1p, patalpos pirmajame aukšte, pažymėtos indeksais nuo 1-1 iki 1-7), Eržvilko kultūros centro Kartupių skyriaus veiklai.
2. Įgalioti Jurbarko rajono savivaldybės viešosios bibliotekos direktorių pasirašyti sutartį ir kitus dokumentus, susijusius su sprendimo 1 punkte nurodyto turto panauda.
3. Nustatyti patalpų panaudos sutarties terminą – iki 2036 m. birželio 1 d.
Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

	Savivaldybės meras

JURBARKO RAJONO SAVIVALDYBĖS ADMINISTRACIJOS
INFRASTRUKTŪROS IR TURTO SKYRIUS


AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO „DĖL PATALPŲ PERDAVIMO PANAUDOS PAGRINDAIS ERŽVILKO KULTŪROS CENTRUI“ PROJEKTO

2026 m. birželio 10 d.
Jurbarkas


	1. Parengto projekto tikslai ir uždaviniai.

	Perduoti patalpas, esančias adresu: Žiedo g. 5, Kartupių k., Jurbarko r, sav., panaudos pagrindais Eržvilko kultūros centrui

	2. Kaip šiuo metu yra sureguliuoti projekte aptarti klausimai.

	Eržvilko kultūros centras patalpomis naudojasi pagal Jurbarko rajono savivaldybės tarybos 
2016 m. birželio 30 d. sprendimą Nr. T2-197. Panaudos sutartis baigiasi 2026 m. liepos 1 d..

	3. Kokių pozityvių rezultatų laukiama.

	Eržvilko kultūros centras turės galimybę toliau vykdyti savo veiklą.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašas, patvirtintas Jurbarko rajono savivaldybės tarybos 2014 m. lapkričio 27 d. sprendimu Nr. T2-338, Jurbarko rajono savivaldybės tarybos 
2016 m. birželio 30 d. sprendimas Nr. T2-197. 

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra

	7. Ar reikalingas projekto antikorupcinis vertinimas.
Individualaus pobūdžio teisės akto projektui antikorupcinis vertinimas nereikalingas

	8. Projekto iniciatorius, autorius ar autorių grupė.

	Eržvilko kultūros centras, Infrastruktūros ir turto skyrius

	9. Kiti, autorių nuomone, reikalingi pagrindimai ir paaiškinimai.
Nėra

	10. Sprendimas įteikiamas (kam ir kiek egz.).

	Rengėjai, Jurbarko rajono savivaldybės viešajai bibliotekai, Eržvilko kultūros centrui, po 1 egz.

